<classify> THERESIA GASPER-DAR ES SALAAM KIKOSI cha Simba kinatarajia kuendelea na mazoezi keshoikiwa ni mipango ya kujiweka fiti kujiandaa na mechi za Ligi Kuu Tanzania Bara,zinazowakabili mbele yao. Wachezaji hao walipewa mapumziko ya siku tatu baada yakumaliza mchezo wao wa mwisho wa Ligi Kuu Tanzania Bara dhidi ya TanzaniaPrisons, ambao ulimalizika kwa suluhu katika Uwanja wa Uhuru, Dar es Salaam. Kwa sasa Simba inakabiliwa na mchezo wa Ligi dhidi yaRuvu Shooting, unaotarajiwa kuchezwa Novemba 24 mwaka huu katika dimba hilo la Uhuru. Kikosi hicho kitaanza mazoezi huku wakiwakosa baadhi yawachezaji walioenda Timu ya Taifa akiwemo Erasto Nyoni, Jonas Mkude, MzamiruYassin, Gadiel Michael, Mohammed Hussein Tshabalala, Miraji Athuman na HassanDilunga. Akizungumza na MTANZANIA jana, Kocha wa viungo wa timuhiyo, Adel Zrane, alisema baada ya kufanya mazoezi ya mwisho siku ya Ijumaaasubuhi waliwapa mapumziko ya siku tatu. Jumanne ndio tutaendelea na mazoezi kwa ajili yakujiweka fiti baada ya ligi kusimama kwa muda kupisha maandalizi ya Timu yaTaifa ambapo kuna baadhi ya wachezaji wameenda huko, alisema. Alisema baada ya kuanza mazoezi ndio watafahamu programuyao katika kipindi hiki baada ya Ligi kusimama kwa muda. Simba inashika usukani katika msimamo wa ligiwakijikusanyia pointi 22 baada ya kushuka dimbani mara tisa na kushinda michezosaba huku wakitoa sare moja na kupoteza mmoja.  <topic>: michezo 